stanford-oval/wikipedia huggingface dataset:
Cavallyn alue

| Cavallyn alue région du Cavally |
| --- | --- |
 Cavallyn alue Norsunluurannikon kartalla.
Valtio:  Norsunluurannikko
Piirikunta:  Montagnes
Hallinto:  
 – hallinnollinen keskus:  Guiglo
Pinta-ala:  11 294 km²
Väkiluku (2014):  460 000
Cavallyn alue (ransk. région du Cavally) on Montagnesin piirikuntaan kuuluva hallintoalue Norsunluurannikon luoteisosassa. Sen pinta-ala on 11 294 neliökilometriä. Alueen hallinnollinen keskus on Guiglo. Asukkaita on 460 000 henkeä (vuonna 2014).
Cavallyn alue rajoittuu pohjoisessa Tonkpin ja Guémonin, idässä Nawan ja etelässä San-Pédron alueisiin sekä lännessä Liberiaan. Länsirajalla virtaa Cavallyjoki. Ilmasto on trooppinen ja kasvillisuus runsasta. Alueella sijaitsee Taïn kansallispuisto.
Alue käsittää Bloléquinin, Guiglon, Taïn ja Toulépleun departementit ja kunnat. Aliprefektuureja on 17.
Paikallisia elinkeinoja ovat maanviljely, karjanhoito ja kalastus. Tärkeimmät viljelykasvit ovat riisi, maissi, maniokki, banaani, jamssi, taaro ja peruna. Myytäväksi tuotetaan kaakaota, kautsua, kahvia, palmuöljyä ja kolapähkinöitä. Kotieläimiä ovat naudat, lampaat, vuohet, siat ja siipikarja. Teollisuus jalostaa puutavaraa ja kautsua. Alueella on koboltti-, nikkeli-, kulta- ja timanttiesiintymiä.
Carpineto Romano

| Carpineto Romano |
| --- | --- |

 Carpineto Romano
 Koordinaatit: 41°36′N, 13°5′E 
Valtio:   Italia
Alue:  Latium
Metropolikaupunki:  Rooma
Pinta-ala:  
 – Kokonaispinta-ala:  86,29 km²
Korkeus:  281–1 536 m
Väkiluku:  4 524
 – Väestötiheys:  52 as./km²
Infobox OKVirheellinen NIMI-arvo: 
Carpineto Romano on kunta Italiassa noin 60 kilometrin päässä Roomasta. Sen väkiluku on noin 4 500 ja pinta-ala on 86 km².
Paavi Leo XIII on syntynyt Carpiteno Romanossa.
Aiheesta muualla

Wikimedia Commonsissa on kuvia tai muita tiedostoja aiheesta .
Carpineto Romanon internetsivut
Rooman metropolikaupunki
Affile | Agosta | Albano Laziale | Allumiere | Anguillara Sabazia | Anticoli Corrado | Anzio | Arcinazzo Romano | Ardea | Ariccia | Arsoli | Artena | Bellegra | Bracciano | Camerata Nuova | Campagnano di Roma | Canale Monterano | Canterano | Capena | Capranica Prenestina | Carpineto Romano | Casape | Castel Gandolfo | Castel Madama | Castel San Pietro Romano | Castelnuovo di Porto | Cave | Cerreto Laziale | Cervara di Roma | Cerveteri | Ciampino | Ciciliano | Cineto Romano | Civitavecchia | Civitella San Paolo | Colleferro | Colonna | Fiano Romano | Filacciano | Fiumicino | Fonte Nuova | Formello | Frascati | Gallicano nel Lazio | Gavignano | Genazzano | Genzano di Roma | Gerano | Gorga | Grottaferrata | Guidonia Montecelio | Jenne | Labico | Ladispoli | Lanuvio | Lariano | Licenza | Magliano Romano | Mandela | Manziana | Marano Equo | Marcellina | Marino | Mazzano Romano | Mentana | Monte Compatri | Monte Porzio Catone | Monteflavio | Montelanico | Montelibretti | Monterotondo | Montorio Romano | Moricone | Morlupo | Nazzano | Nemi | Nerola | Nettuno | Olevano Romano | Palestrina | Palombara Sabina | Percile | Pisoniano | Poli | Pomezia | Ponzano Romano | Riano | Rignano Flaminio | Riofreddo | Rocca Canterano | Rocca Priora | Rocca Santo Stefano | Rocca di Cave | Rocca di Papa | Roccagiovine | Roiate | Rooma | Roviano | Sacrofano | Sambuci | San Cesareo | San Gregorio da Sassola | San Polo dei Cavalieri | San Vito Romano | Sant’Angelo Romano | Sant’Oreste | Santa Marinella | Saracinesco | Segni | Subiaco | Tivoli | Tolfa | Torrita Tiberina | Trevignano Romano | Vallepietra | Vallinfreda | Valmontone | Velletri | Vicovaro | Vivaro Romano | Zagarolo
Callum Styles

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 27. maaliskuuta 2000
Syntymäpaikka: Oldham, Englanti
Pelipaikka: keskikenttäpelaaja
Pituus: 167 cm
Seura
Seura: Sunderland (lainalla Barnsleysta)
Maajoukkue
| 2022– | Unkari | 20 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 15. toukokuuta 2024.
Callum Styles (s. 27. maaliskuuta 2000 Oldham, Englanti, Yhdistynyt kuningaskunta) on unkarilais-englantilainen jalkapalloilija, pelipaikaltaan keskikenttäpelaaja. Hän on elokuusta 2018 edustanut englantilaista Barnsleya mutta pelannut lainasopimuksilla myös muissa seuroissa. Hän on pelannut Unkarin A-maajoukkueessa vuodesta 2022.
Styles aloitti liigauransa Englannin ykkösliigan Buryssä vuonna 2016. Hän siirtyi vuonna 2018 Barnsleyyn, joka nousi keväällä 2019 Englannin mestaruussarjaan. Hän on pelannut mestaruussarjassa lainasopimuksilla myös Millwallissa kaudella 2022–2023 ja Sunderlandissa helmi-toukokuussa 2024. Hän on pelannut kauden 2023–2024 loppuun mennessä mestaruussarjassa 136 ottelua ja tehnyt niissä yhdeksän maalia.
Stylesilla olisi ollut isovanhempiensa kautta edustusoikeus Englannin lisäksi Unkarin ja Ukrainan maajoukkueissa. Hän päätyi Unkarin maajoukkueeseen, jossa hän pelasi ensimmäisen kerran maaliskuussa 2022. Hän on pelannut huhtikuun 2024 loppuun mennessä 20 A-maaottelua, joissa hän on ollut 13 kertaa avauskokoonpanossa.
Bullen

| --- | --- |
Muut nimet:  Bullan
Sijainti:  60°5′27.30″N, 24°44′35.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,004 km²
muokkaa - muokkaa wikitekstiä - muokkaa Wikidataa
Bullen (myös Bullan) on noin 0,4 hehtaarin laajuinen luonnonsuojelualue ja pieni saari Espoon Suvisaariston kaakkoisosassa. Se sijaitsee Gåsgrundin lounaispuolella ja Knapperskärin pohjoispuolella. Lehtisaaret sijaitsevat noin kilometrin Bullenista koilliseen.
Bullenin luonnonsuojelualueeseen kuuluu Bullenin saaren ohella kolme lähiluotoa. Bullen on puuton, sen keskiosassa on jonkin verran niittykasvillisuutta. Tavanomaisen merenrantakasvillisuuden lisäksi Bullenin lajistoa edustavat muun muassa meriasteri, merimaltsa ja suolasänkiö. Bullen on myös merkittävä lintuluoto, jonka lintulajeihin kuuluu uhanalainen selkälokki. Alueella pesii myös tiirayhdyskunta.
Bullenin nimi lienee viittaus saaren soikeaan muotoon.
Bullenin etäisyys Helsingin keskustasta on noin neljätoista kilometriä lounaaseen.
Aiheesta muualla

Tiedostopalvelu.maanmittauslaitos.fi
Bullen, Uusimaa, Suomi — Sunrise, Sunset and Daylength
Chaparral

Chaparral voi tarkoittaa seuraavia asioita:
Chaparral, kasvillisuustyyppi
Chaparral on yksi kreosoottipensaan nimistä
Chaparral, automerkki
MIM-72 Chaparral, yhdysvaltalainen ilmatorjuntaohjusjärjestelmä
Chaparral, Calgaryn kaupunginosa
Chaparral, kylä New Mexicossa
Chaparral, kunta Kolumbiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chaparral”, voi hakea sivunnimihaulla, laajalla sivunnimihaulla tai tekstihaulla.
Chaparral (auto)

Chaparral Cars oli yhdysvaltalainen automerkki, joka rakensi prototyyppejä kilpa-autoista 1960-luvulta aina 1980-luvun alkuun asti. Chaparralin kehittivät teksasilainen öljymiljonääri ja insinööri Jim Hall sekä kilpa-ajaja Hap Sharp.
Läpi 1960- ja 1970-luvun Chaparralin omaperäiset kilpa-autot menestyivät eurooppalaisilla ja amerikkalaisilla kilparadoilla. Chaparral vetäytyi moottoriurheilusta vuonna 1982, vuoden 1980 Indy 500 -kilpailun voitosta  huolimatta. Omaperäisin Chaparralin autoista oli malli 2J. Tehokkaan 700 hv moottorin lisäksi siihen oli asennettu kaksi suurta puhallinta, joiden voimanlähteenä oli 45 hv moottorikelkan moottori. Puhaltimet imivät ilmaa auton alta ja aiheuttivat siten alipaineen, joka painoi autoa radan pintaa vasten. Tämä antoi autolle erinomaisen pidon kaikissa nopeuksissa (vrt. downforce). Auto ei ollut menestys mekaanisten ongelmien vuoksi, ja sillä ajettiinkin vain yksi kausi vuonna 1970. SCCA kielsi auton, koska muut kuljettajat valittivat puhaltimista lentäneiden kivien vuoksi. Chaparralin 2J-versio on toinen kahdesta Gran Turismo 4:ssä olevasta Chaparralista.
Boyne-luokka (linjalaiva, 1783)

| Boyne |
| --- | --- |


Tekniset tiedot
Uppouma:  2 010 bm
Pituus:  55,47 m (tykkikansi) 45,62 m (köli)
Leveys:  15,32 m
Syväys:  6,63 m
Koneteho:  täystakiloitu purjealus
Miehistöä:  750
Aseistus
Meritorjunta:  98 tykkiä
Boyne-luokka oli Britannian kuninkaallisen laivaston kahden 98-tykkisen toisen luokan linjalaivan muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Boyne | Woolwichin telakka | 4. marraskuuta 1783 | 27. kesäkuuta 1790 | 21. marraskuuta 1790 | tuhoutunut tulipalossa 1. toukokuuta 1795 |
| HMS Prince of Wales | Portsmouthin telakka | toukokuu 1784 | 28. kesäkuuta 1794 | 27. joulukuuta 1794 | romutettu joulukuussa 1822 |
Britannian albumilista

Britannian albumilista (engl. UK Albums Chart) on Britanniassa julkaistava albumilista, jossa sijoitus määräytyy myyntimäärän mukaan. Sitä ylläpitää Official Charts Company ja 200 parasta julkaistaan viikoittain ChartsPlus-uutiskirjeessä. BBC Radio 2 -kanavalla esitettiin myös 'Album Chart' -ohjelmaa, jota juonsi Simon Mayo, mutta ohjelma lopetettiin 2. huhtikuuta 2007.
Britannian albumilista saa vähemmän huomiota kuin singlelista, koska albumin kokonaismyynnillä on suurempi merkitys kuin listasijoituksella. Britannian albumilistalla tehtiin vuonna 2005 uusi ennätys levymyynnissä, kaikkien albumien yhteismyyntimäärä oli 126,2 miljoonaa kopiota .
Carl Niclas Hellenius

Carl Niclas Hellenius, myöh. von Hellens (1745–1820), oli suomalainen kasvitieteilijä ja Turun Akatemian talousopin ja luonnonhistorian professori.
Hellenius aloitti opintonsa Turun Akatemiassa vuonna 1764 ja opiskeli aluksi luonnonhistoriaa Pehr Kalmin ja kemiaa Pehr Adrian Gaddin johdolla. Lääketieteen professori Johan Haartman sai hänet kuitenkin kiinnostumaan lääketieteestä. Hellenius lähtikin 1774 jatkamaan opintojaan Uppsalan yliopistoon, josta valmistui lääketieteen tohtoriksi vuonna 1777. Uppsalan yliopistossa hän oli mm. Carl von Linnén oppilaana.
Hellenius palasi Turkuun vuonna 1778, jossa hän toimi lyhyen aikaa akatemiassa lääketieteen opettajana. Samalla hän tutki kasvitiedettä. Talousopin professuuria hoitaneen Pehr Kalmin kuoltua vuonna 1779 hän haki tältä vapautunutta virkaa, muttei tullut valituksi. Vuonna 1780 hänet nimitettiin akatemian kasvitieteellisen puutarhan esimieheksi, jossa tehtävässä hän myös opetti kasvitiedettä opiskelijoille. Talousopin professoriksi 1780 nimitetyn Salomon Kreanderin kuoltua vuonna 1792 virka nimettiin uudelleen talousopin ja luonnonhistorian professuuriksi. Tämä johtui siitä, että ns. hyödyn aikakaudelle tyypillinen ajattelu oli väistymässä, ja hyödyn lisäksi haluttiin huomioida tieteellisiä tavoitteita. Hellenius haki uudelleen virkaa, ja tuli tällä kertaa valituksi. Hän toimi akatemian rehtorina vuosina 1789 ja 1802.
Hellenius oli varsin uuttera tutkija ja kirjoittaja. Luonnonhistoria oli hänen aikanaan enimmäkseen lajien kuvausta, mutta joskus von Hellens sivusi kirjoituksissaan yleisen biologian aiheita. Kasvitieteen ohella hän oli kiinnostunut eläintieteestä, erityisesti linnuista ja hyönteisistä. Von Hellens teki myös suuren työn Turun akatemian kasvitieteen hyväksi. Hän järjesti kasvitieteellisen puutarhan uudelleen ja kartutti sen lajimäärän parista sadasta yli kahteen tuhanteen. Lisäksi hän kartutti akatemian kasvikokoelmaa. Akatemian kokoelmat kuitenkin tuhoutuivat Turun suurpalossa vuonna 1827.
Hellenius jäi eläkkeelle vuonna 1816, jolloin hänet aateloitiin. Tässä yhteydessä hän muutti nimensä muotoon von Hellens. Hänen seuraajakseen professorin virkaan nimitettiin Carl Reinhold Sahlberg.
1856

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Tapahtumia

1. maaliskuuta – Suomen ensimmäiset postimerkit, niin sanotut soikiomerkit, julkaistiin.
26. tammikuuta – Suomen vanhin urheiluseura BSF järjestettiin.
30. maaliskuuta – Pariisin rauhansopimus allekirjoitettiin. Sopimus päätti Krimin sodan Turkin voittoon Venäjästä.
7. toukokuuta – Vasabladet-lehden julkaiseminen alkoi.
22. toukokuuta – Yhdysvaltain edustajainhuoneen jäsen Preston S. Brooks pahoinpiteli senaatin jäsenen Charles Sumnerin kongressin tiloissa kävelykepillä hakkaamalla. Sumner oli kaksi päivää aiemmin pitänyt orjuutta vastustavan puheen, jossa oli kritisoinut muun muassa erästä Brooksin sukulaista.
7. syyskuuta – Saimaan kanava vihittiin käyttöön.
6. lokakuuta – Kirkkoveneonnettomuudessa Oulujärvellä kuoli 15 ihmistä.
4. marraskuuta – James Buchanan voitti Yhdysvaltain presidentinvaalit.
Toinen oopiumisota alkoi Kiinassa Ranskaa ja Britanniaa vastaan.
Esi-ihmisen jäänteitä löydettiin Neanderthalin laaksosta Saksasta.
Gregor Mendel aloitti genetiikan tutkimuksensa.
Englantilainen muotitalo Burberry perustettiin.
Suomen ensimmäinen emmentaljuusto keitettiin Sippolan hovissa.
Zachris Topeliuksen Luonnonkirja julkaistiin.
Aiheesta muualla

Kuvia tai muita tiedostoja aiheesta 1856 Wikimedia Commonsissa
Birkebeinit

Birkebeinerne, 1869. Knud Bergslienin maalauksessa birkebeineihin kuuluneet Torstein Skevla ja Skjervald Skrukka kuljettavat turvaan nuorta Haakon IV Haakoninpoikaa vuonna 1206.
Birkebeinit (muinaisnorjaksi birkibeinar "koivujalat") oli Norjan sisällissodan aikainen kapinaliike ja sittemmin poliittinen puolue, joka vaikutti vuosina 1174–1218. Birkebeinien merkittävin vastustaja oli baglien puolue. Ryhmät kamppailivat siitä, kenen tulisi olla Norjan kuningas. Monien taisteluiden jälkeen Haakon IV Haakoninpojasta tuli lopulta kiistaton kuningas, kun baglit ja muut kapinallisryhmät oli kukistettu. Birkebeinit saivat tarinoiden mukaan nimensä siitä, että piileskellessään pitkään erämailla heillä ei ollut varaa nahkajalkineisiin, vaan he tekivät kenkänsä ja säärystimensä tuohesta.
Birkebeinien alkuvaiheet

Puolueen perusti vuonna 1175 vallantavoittelija Eystein Meyla. Hän oli kuningas Östen Haraldssonin poika. Meylaa tuki joukko kapinallisia, jotka vastustivat kuningas Maunu Erlinginpoikaa ja tämän isää, jaarli Erling Skakkea. Ryhmittymälle annettiin heidän tuohijalkineidensa perusteella pilkkanimi ”koivujalat”, jonka he ottivat sittemmin viralliseksi nimekseen. Vuonna 1177 he kärsivät tappion kuningas Maunu Erlinginpoikaa vastaan Ren taistelussa lähellä Tønsbergia, ja taistelun jälkeen eräs maanviljelijä tappoi Eysteinin.
Birkebeinien jäljellejäänyt joukko pakeni Värmlantiin, missä he ottivat uudeksi johtajakseen Sverre Sigurdinpojan. Hän väitti olevansa kuningas Sigurd Munnin poika ja sai vaatimukselleen tukea sekä Ruotsista että Tröndelagista. Sverre koulutti ja järjesti birkebeinit erinomaisen vahvaksi armeijaksi, joka osoittautui pian erittäin tehokkaaksi perinteistä maapuolustusta vastaan, johon kuningas Maunu luotti.
Birkebeinien nousu valtaan

Sverren johdolla puolue kasvoi nopeasti, ja birkebeinit ilmestyivät vuonna 1178 Tröndelageniin ja voittivat jaarli Erling Skakken Nidarosissa. Seuraavana vuonna he onnistuivat voittamaan Ilevollenessa taistelussa myös Skakken pojan, kuningas Maunu Erlinginpojan. Sverre onnistui vuonna 1183 yllättämään Maunun joukot Bergenissä, ja Maunu joutui pakenemaan Tanskaan. Maunu palasi Norjaan vuonna 1184. Sverre hyökkäsi 15. kesäkuuta 1184 Fimreiten taistelussa Maunun laivojen kimppuun Sognevuonossa. Maunu sai taistelussa surmansa, ja Sverrestä tuli tämän jälkeen Norjan kuningas. Monet birkebeineistä saivat merkittävät asemat kuningas Sverren hallinnossa, ja birkebeineistä tuli Sverren ja hänen jälkeläistensä kannattajien arvovaltainen puolue.
Chaoyangsaurus

| Chaoyangsaurus |
| --- | --- |

 Myöhäisjurakausi Tithonos-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Neornithischia
Osalahko::  †Sarvinaamat Ceratopsia
Heimo::  †Chaoyangsauridae
Suku::  †Chaoyangsaurus  Zhao, Cheng, & Xu, 1999
Laji::  youngi
Kaksiosainen nimi
 † Chaoyangsaurus youngi  Zhao, Cheng, & Xu, 1999 
Katso myös
   Chaoyangsaurus Wikispeciesissä   Chaoyangsaurus Commonsissa 
Infobox OKNimi-testi OK: 
Chaoyangsaurus (nimen merkitys: ”Chaoyangin lisko”) on sukupuuttoon kuollut varhaisiin sarvinaamoihin kuuluva dinosaurussuku, joka eli myöhäisjurakauden Tithonos-vaiheella nykyisessä Kiinassa. Sen fossiilit löydettiin Liaoningin maakunnasta vuonna 1983, mutta niitä ei tutkittu tarpeeksi, ja Chaoyangsaurus kuvattiin tieteelle vasta vuonna 1999. Löydetyn yksilön jäänteet koostuvat kallon etuosasta ja alaleuasta sekä osasta selkärankaa. Alaleuka oli hyvin samanlainen kuin Psittacosauruksella, jota ennen Chaoyangsauruksen kuvausta pidettiin basaalisimpana eli ”primitiivisimpinä” sarvinaamana. 2000-luvulla on kuvattu vieläkin vanhempia ja basaalisempia sarvinaamoja, jotka yhdessä Chaoyangsauruksen kanssa muodostavat heimon Chaoyangsauridae.
Löydetyt luut
Chaoyangsauruksen pää oli hyvin leveä ja hampaiden sijainti osoittaa, että sillä oli posket. Eläin oli arviolta noin metrin pituinen ja painoi kuusi kiloa. Chauyangsaurus oli oletettavasti kevytrakenteinen, kaksijalkainen nopea juoksija. Se käytti ravinnokseen matalaa kasvillisuutta. Chauyangsauruksen elinympäristöä olivat vesistöiset metsät, joissa talvet olivat viileitä ja hieman lumisia.
Carol Channing

Carol Channing (1973).
Channing, 2009
Carol Elaine Channing (31. tammikuuta 1921 – 15. tammikuuta 2019) oli yhdysvaltalainen näyttelijä ja laulaja.
Carol Channing syntyi Seattlessa vuonna 1921, mutta hän kasvoi ja kävi koulunsa San Franciscossa. Korkeakouluopintonsa hän suoritti Bennington Collegessa, missä hän erikoistui draamanäyttelemiseen ja tanssiin.
Channing teki ensiesiintymisensä Broadwayllä vuonna 1948. Channing tunnetuin teatterirooli oli Dolly Levi Jerry Hermanin musikaalissa Hello, Dolly!, jossa hän näytteli yli 5 000 näytöksessä. Siitä Channing voitti 1964 Tony-palkinnon parhaasta musikaalin naispääosasta. Sen lisäksi hän sai vuonna 1968 erikois-Tonyn ja vuonna 1996 elämäntyöpalkinnon.
Channing näytteli myös elokuvissa. Hän voitti Golden Globe -palkinnon ja sai Oscar-ehdokkuuden elokuvasta Moderni Millie. Muita hänen elokuviaan olivat Hyvitys, The First Traveling Saleslady, Skidoo ja Kersantti Pippuri. Channingin omalaatuinen ääni teki hänestä myös suositun ääninäyttelijän ja dokumenttien lukijan.
Channing äännitti myös useita albumeita ja lauloi ympäri Yhdysvaltoja useissa tanssisaleissa ja konserttihalleissa. Channing julkaisi vuonna 2003 omaelämäkertansa Just Lucky I Guess ja alkoi samana vuonna kiertää Yhdysvaltoja oman The First Eighty Years are the Hardest -show’n kanssa.
Channing oli naimisissa neljästi, ja hänellä on tähti Hollywood Walk of Famella. Hän kuului myös American Theatre Hall of Fameen ja voitti vuonna 1966 Sarah Siddons -palkinnon.
Aiheesta muualla

Kuvia tai muita tiedostoja aiheesta Carol Channing Wikimedia Commonsissa
Carpi FC 1909

Carpi Football Club 1909 on italialainen jalkapalloseura Carpin kaupungista. Seura pelaa kaudella 2021–2022 Italian neljänneksi korkeimmalla sarjatasolla Serie D:ssä. Seura pelaa kotiottelunsa 4 144-paikkaisella Stadio Sandro Cabassilla. Carpin puheenjohtaja on Claudio Caliumi ja päävalmentaja Fabrizio Castori. Kenties tunnetuin seuraa edustaneista pelaajista on maailmanmestari Marco Materazzi.
Historiaa > AC Carpi

Carpi Football Club perustettiin vuonna 1909 nimellä AC Carpi. Seura tunnettiin tuolla nimellä vuoteen 2000 asti, jolloin seura meni konkurssiin sen pudottua Serie D:hen.
Historiaa > Carpi FC 1909

Seura nimettiin vuonna 2000 uudestaan Carpi Football Club 1909:ksi. Vuonna 2009 se pääsi takaisin Italian liigakartalle pelaamalla Italian neljänneksi korkeimmalla sarjatasolla. Kaudella 2010–2011 se voitti Lega Pro Seconda Divisionen eli maan neljänneksi korkeimman sarjatason. Kaudeksi 2012–2013 Carpi nousi historiansa ensimmäistä kertaa toiseksi korkeimmalle sarjatasolle eli Serie B:hen. Huhtikuussa 2015 joukkue varmisti nousunsa kaudeksi 2015–2016, ensimmäistä kertaa historiassaan, Italian korkeimmalle sarjatasolle Serie A:han.
Cavan

| Cavan (An Cabhán) |
| --- | --- |
 Pyhän Patrickin ja Felimin katedraali
 Cavan
 Koordinaatit: 53°59′27.6″N, 07°21′36.36″W 
Valtio:  Irlanti
Provinssi:  Ulster
Kreivikunta:  Cavan
Pinta-ala:  
 – Kokonaispinta-ala:  18,4 km²
Korkeus:  113 m
Väkiluku (2011):  10 205
 – Väestötiheys:  554,6 as./km²
Infobox OKVirheellinen NIMI-arvo: 
Cavan (iiriksi An Cabhán), on Irlannin kaupunki Ulsterin historiallisessa provinsissa Cavanin kreivikunnassa. Se toimii kreivikuntansa pääkaupunkina. Cavanissa on 10 205 asukasta (vuonna 2011) ja kaupungin pinta-ala on 18,4 neliökilometriä (agglomeration).
Aiheesta muualla

Kuvia tai muita tiedostoja aiheesta Cavan Wikimedia Commonsissa
Carol Dweck

| Carol Dweck |
| --- | --- |

Henkilötiedot
Syntynyt: 17. lokakuuta 1946 (ikä 77)
Kansalaisuus:  Yhdysvallat
Ammatti:  psykologian professori
Koulutus ja ura
Tutkinnot:  Columbian yliopisto (B.A. 1967), Yalen yliopisto (Ph.D. 1972)
Instituutti:  Stanfordin yliopisto, Yalen yliopisto, Illinoisin yliopisto
Tutkimusalue:  Motivaatio ja psykologia
Palkinnot:  monia, mm. APA:n E. L. Thorndike Career Achievement Award (2009), APA:n Beckman Award for Inspiring Teachers (2010), Award for Distinguished Scientific Contributions (2011), Yhdysvaltain tiedeakatemian jäsen (2012)
Aiheesta muualla
Kotisivu
Carol S. Dweck (s. 17. lokakuuta 1946) on yhdysvaltalainen Stanfordin yliopiston psykologian professori, joka tunnetaan muun muassa  asennoitumisen ja itseään koskevien ajattelumallien (mindset) vaikutuksia oppimiseen selvittäneistä tieteellisistä tutkimuksistaan sekä aihepiiristä kirjoittamiensa tietokirjojen perusteella.
Hän suoritti alemman korkeakoulututkinnon Columbian yliopistossa vuonna 1967. Hän jatkoi opintojaan Yalen yliopistossa, sai vuosille 1969–1972 rahoituksen kansalliselta tiedesäätiöltä (NSF) ja väitteli vuonna 1972 psykologian tohtoriksi. Vuosina 1972-1989 hän oli ensin Illinoisin yliopiston psykologian apulaisprofessori, sitten varsinainen professori ja vuosina 1989-2004 Columbian yliopiston professori. Vuodesta 2004 hän on toiminut Standfordin yliopiston psykologian professorina.
Aiheesta muualla

Carol Dweck Google Scholarissa (englanniksi) (scholar.google.com)
The power of believing that you can improve (TEDxNorrköping, 12/2014; 10 min 19 s kestävän luennon transkriptio löytyy myös suomeksi) (englanniksi) (ted.com)
Carol Dweck and Growth Mindset. BBC:n Mindchangers -sarjan radio-ohjelma (kesto 28 min) (englanniksi) (bbc.co.uk)
James Morehead (19.6.2012) Stanford University’s Carol Dweck on the Growth Mindset and Education (englanniksi) (onedublin.org)